BEGRUNDELSE

I overensstemmelse med de almindelige bestemmelser om Den Europæiske Unions optræden udadtil er den generelle toldpræferenceordning (GSP-ordningen) en del af Den Europæiske Unions fælles handelspolitik.

I henhold til Rådets forordning (EF) nr. 732/2008[1] af 22. juli 2008 om anvendelse af den nuværende GSP-ordning ("den nuværende GSP-forordning") kan de i denne forordning omhandlede præferenceordninger tilbagetrækkes midlertidigt for alle eller visse varer, der har oprindelse i et begunstiget land, som følge af alvorlig og systematisk overtrædelse af principperne i femten ud af de syvogtyve internationale konventioner, der er opført i forordningens bilag, konstateret af de relevante overvågningsorganer. De relevante konventioner omhandler også grundlæggende arbejdstagerrettigheder, herunder tvangsarbejde.

Ved Rådets forordning (EF) nr. 552/97[2] blev Myanmars/Burmas adgang til GSP-toldpræferencerne tilbagetrukket midlertidigt på grund af systematisk og udbredt anvendelse af tvangsarbejde, som var blevet bekræftet af Den Internationale Arbejdsorganisation (ILO) ved en særlig procedure i ILO's undersøgelseskommission.

Myanmar/Burma har siden 2011 arbejdet på et historisk åbenheds- og reformprogram, som er blevet anerkendt af Rådet for den Europæiske Union i dets konklusioner af 23. april 2012[3]. Rådet udtrykte sin støtte til "genindførelsen af den generelle præferenceordning (GSP) for Myanmar/Burma snarest muligt, så snart betingelserne herfor er opfyldt, og Den Internationale Arbejdsorganisations vurdering foreligger".

Den Internationale Arbejdskonference (ILC) hævede den 13. juni 2012 de restriktioner, som har udelukket Myanmars/Burmas regering fra at modtage teknisk samarbejde og assistance fra ILO, og suspenderede, for en periode på et år, ILO's henstilling til sine medlemmer om at revidere deres forbindelser med Myanmar/Burma for at sikre, at tvangsarbejde ikke finder sted inden for rammerne af disse forbindelser.

Overtrædelserne kan følgelig ikke længere betragtes som "alvorlige og systematiske", og derfor bør toldpræferencerne i henhold til den nuværende GSP-forordning genindføres.

Da der i den nuværende GSP-forordning ikke findes udtrykkelige bestemmelser vedrørende genindførelse, og på baggrund af bestemmelser i Lissabontraktaten, anvendes den almindelige lovgivningsprocedure til vedtagelse af genindførelse af toldpræferencer for Myanmar. Der er tale om en enkeltstående procedure, hvor der skal reageres på et klart og aktuelt politisk behov så hurtigt som muligt. Den nye GSP-forordning, som først træder i kraft pr. 1. januar 2014, retter op på manglen på bestemmelser om gennemførelse.

Den foreslåede forordning indebærer ikke omkostninger for EU's budget, og dens anvendelse medfører et meget begrænset tab af toldindtægter. Det faktiske tab af toldindtægter ved Myanmars/Burmas geninddragelse anslås at være mindre end 5 mio. EUR, hvilket der redegøres for i den vedlagte erklæring, og skyldes landets strukturelle produktionsmangel og handelskapacitet.

2012/0251 (COD)

Forslag til

EUROPA-PARLAMENTETS OG RÅDETS FORORDNING

om ophævelse af Rådets forordning (EF) nr. 552/97 om midlertidig tilbagetrækning af Myanmars/Burmas adgang til generelle toldpræferencer

EUROPA-PARLAMENTET OG RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 207,

under henvisning til forslag fra Europa-Kommissionen,

efter fremsendelse af udkast til lovgivningsmæssig retsakt til de nationale parlamenter,

efter den almindelige lovgivningsprocedure, og

ud fra følgende betragtninger:

(1) Artikel 1 i forordning (EF) nr. 552/97[4] som ændret ved artikel 28, stk. 1, i forordning (EF) nr. 732/2008 om anvendelse af et arrangement med generelle toldpræferencer fra perioden 1. januar 2009[5] fastsætter, at Myanmars/Burmas adgang til de i forordning (EF) nr. 732/2008 indrømmede toldpræferencer tilbagetrækkes midlertidigt.

(2) Artikel 15, stk. 1, litra a) i forordning (EF) nr. 732/2008 fastslår, at de i denne forordning omhandlede præferenceordninger kan tilbagetrækkes midlertidigt for alle eller visse varer, der har oprindelse i et begunstiget land som følge af alvorlig og systematisk overtrædelse af principperne i de i bilag III, del A, opførte konventioner, konstateret af de relevante overvågningsorganer.

(3) Den Internationale Arbejdsorganisations (ILO) konvention vedrørende tvunget eller pligtmæssigt arbejde, nr. 29, (1930) er opført i bilag III, del A, i forordning (EF) nr. 732/2008.

(4) I henhold til artikel 2 i forordning (EF) nr. 552/97 som ændret ved artikel 28, stk. 2, i forordning (EF) nr. 732/2008 bringes anvendelsen af forordning (EF) nr. 552/97 til ophør, når der foreligger en rapport fra Kommissionen om tvangsarbejde i Myanmar/Burma, som viser, at de arbejdsformer, der er nævnt i artikel 15, stk. 1, litra a), i forordning (EF) nr. 732/2008, ikke længere eksisterer.

(5) Den Internationale Arbejdskonference (ILC) vedtog den 13. juni 2012 en resolution om foranstaltninger vedrørende Myanmar vedtaget i henhold til artikel 33 i ILO's statut ("ILC-resolutionen). Under hensyn til de konklusioner, som ILO's konferenceudvalg om anvendelse af standarder vedtog den 4. juni 2012, og ud fra den betragtning at opretholdelse af de eksisterende foranstaltninger ikke længere vil bidrage til opnåelse af det ønskede resultat, besluttede ILC at hæve de restriktioner, som udelukkede Myanmars/Burmas regering fra at modtage teknisk samarbejde og assistance fra ILO. Den suspenderede ligeledes ILO's henstilling til sine medlemmer om at revidere deres forbindelser med Myanmar/Burma for at sikre, at tvangsarbejde ikke finder sted inden for rammerne af disse forbindelser.

(6) Den [……] 2012 godkendte Kommissionen en rapport om tvangsarbejde i Myanmar/Burma, som indeholder Kommissionens undersøgelsesresultater (herefter benævnt "rapporten"). Rapporten konkluderer, at de fremskridt, som Myanmar/Burma har gjort med hensyn til at overholde ILO's anbefalinger, og som er blevet anerkendt af de kompetente ILO-overvågningsorganer, retfærdiggør, at overtrædelserne af principperne i ILO's konvention nr. 29 ikke længere anses for at være "alvorlige og systematiske", hvorfor den anbefaler, at Myanmar/Burma igen bør have adgang til de generelle toldpræferencer.

(7) I lyset af disse konklusioner og i henhold til artikel 2 i forordning (EF) nr. 552/97 bør den midlertidige tilbagetrækning af Myanmars/Burmas adgang til de toldpræferencer, der er etableret i forordning (EF) nr. 732/2008 ophæves fra datoen for ILC-resolutionens vedtagelse.

(8) Kommissionen bør fortsat følge udviklingen i Myanmar/Burma med hensyn til tvangsarbejde og reagere herpå i overensstemmelse med de gældende procedurer, herunder, hvis det bliver nødvendigt, med nye procedurer for tilbagetrækning —

VEDTAGET DENNE FORORDNING:

Artikel 1

Rådets forordning (EF) nr. 552/97 ophæves hermed.

Artikel 2

1. Denne forordning træder i kraft på tyvendedagen efter offentliggørelsen i Den Europæiske Unions Tidende.

2. Den anvendes fra den 13. juni 2012.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den .

På Europa-Parlamentets vegne På Rådets vegne

Formand Formand

FINANSIERINGSOVERSIGT TIL FORSLAG, SOM ALENE INDVIRKER PÅ BUDGETTETS INDTÆGTSSIDE

1. FORSLAGETS BETEGNELSE

Europa-Parlamentets og Rådets forordning om ophævelse af Rådets forordning (EF) nr. 552/97 om midlertidig tilbagetrækning af Myanmars/Burmas adgang til generelle toldpræferencer.

2. BUDGETPOSTER

Kapitel og artikel: kapitel 12, artikel 120

Budgetteret beløb for det pågældende år: 19 171 200 000 EUR (B 2012);

18 631 800 000 EUR (DB 2013)

3. FINANSIELLE VIRKNINGER

x Forslaget har ingen finansielle virkninger for udgifterne, men har følgende finansielle virkninger for indtægterne:

(i mio. EUR (1 decimal))

Budgetpost || Indtægter[6] || Periode på 6,5 måneder med start den 13.6.2012 || Periode på 12 måneder (2013)

Artikel 120 || Virkninger for egne indtægter || -7,3 || -14,1

Bemærkning: Dette er et maksimumskøn. Når der tages højde for de strukturproblemer, som begrænser eksportniveauet og brugen af toldpræferencerne, vil det reelle tab sandsynligvis være mindre end 5 mio. EUR.

4. FORHOLDSREGLER MOD SVIG

…

5. ANDRE BEMÆRKNINGER

Myanmar/Burma, potentiel omfattet import i 2011 og indtægtstab, hvis GSP-præferencerne allerede havde været genetableret (* 1 000 EUR)

GSP handelsafsnit || Omfattet import || Indtægt under mest­begunstigelsessatsen[7] (A) || Indtægt under EBA-ordningen[8] (B) || Indtægtstab (A-B)

S-01b || 14 283,1 || 1 174,1 || - || 1 174,1

S-02a || 0,3 || 0,0 || - || 0,0

S-02b || 10 570,8 || 3,4 || - || 3,4

S-02c || 24,6 || 0,0 || - || 0,0

S-02d || 3 500,6 || 0,1 || - || 0,1

S-03 || 0,1 || 0,0 || - || 0,0

S-04a || 2,9 || 0,4 || - || 0,4

S-04b || 14,1 || - || - || -

S-06b || 0,6 || 0,0 || - || 0,0

S-07a || 131,2 || 8,5 || - || 8,5

S-08a || 10,6 || 0,6 || - || 0,6

S-08b || 9,5 || 0,3 || - || 0,3

S-09a || 17,5 || 0,0 || - || 0,0

S-09b || 823,4 || 30,6 || - || 30,6

S-10 || 4,0 || - || - || -

S-11a || 4,0 || 0,3 || - || 0,3

S-11b || 132 516,6 || 15 496,5 || - || 15 496,5

S-12a || 3 962,8 || 380,7 || - || 380,7

S-12b || 22,7 || 0,9 || - || 0,9

S-13 || 34,4 || 0,8 || - || 0,8

S-14 || 131,1 || 0,0 || - || 0,0

S-15a || 0,1 || 0,0 || - || 0,0

S-15b || 227,9 || 6,0 || - || 6,0

S-16 || 566,4 || 7,7 || - || 7,7

S-17b || 143,8 || 3,9 || - || 3,9

S-18 || 1,9 || 0,1 || - || 0,1

S-20 || 300,4 || 12,1 || - || 12,1

S-21 || 11,0 || - || - || -

I alt || 167 316,3 || 17 127,1 || - || 17 127,1

Indtægtstab beregnes på følgende måde:

(samlet mestbegunstigelsestold beregnet på grundlag af omfattet import) – (samlet præferencetold beregnet på grundlag af præferencehandel).

Det anslåede indtægtstab (beregnet på grundlag af handelsstrømme og toldopkrævninger i 2011) for Myanmar/Burma er med en årlig stigning på 5 % følgende (* 1 000 EUR):

År || 2011 || 2012 || 2013 || 2014 || 2015

Samlet værdi af importen || 167 316,3 || 175 682,1 || 184 466,3 || 193 689,6 || 203 374,0

Maksimal præferenceimport || Ikke relevant || 95 161,1 || 184 466,3 || 193 689,6 || 203 374,0

Indtægtstab (efter fradrag af 25 % i opkrævningsomkostninger) || Ikke relevant || 7 305,8 || 14 162,0 || 14 870,1 || 15 613,6

Bemærkning: Dette er et maksimumskøn. Når der tages højde for de strukturproblemer, som begrænser eksportniveauet og brug af toldpræferencerne, vil det reelle tab sandsynligvis være mindre end 5 mio. EUR.

[1] Rådets forordning (EF) nr. 732/2008 af 22. juli 2008 om anvendelse af et arrangement med generelle toldpræferencer for perioden 1. januar 2009 til 31. december 2011 og om ændring af forordning (EF) nr. 552/97, (EF) nr. 1933/2006 og af Kommissionens forordning (EF) nr. 1100/2006 og (EF) nr. 964/2007 (EUT L 211 af 6.8.2008, s. 1).

[2] EFT L 85 af 27.3.1997, s. 8.

[3] 9008/12, MCL/aa.

[4] EFT L 85 af 27.3.1997, s. 8.

[5] EUT L 211 af 6.8.2008, s. 1.

[6] Med hensyn til traditionelle egne indtægter (landbrugsafgifter, sukkerafgifter, told) skal der være tale om nettobeløb, dvs. bruttobeløb med fradrag af opkrævningsomkostninger på 25 %.

[7] Mestbegunstigelsesstatus.

[8] Den særlige ordning for de mindst udviklede lande.